Diari Oficial de la Generalitat Valenciana


Sumari del DOGV 6337, del 20-08-2010 (2010/8917)

RESOLUCIÓ de 12 de juliol de 2010, de la Conselleria d'Educació, per la qual es resolen els expedients d'incorporació, renovació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i Cicles Formatius condicionats en l'Orde de 29 de juliol de 2009 (DOCV núm. 6072, de 05.08.2009).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6337

Data del DOGV
:   20-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8917


Data del document
:   12-07-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 12 de juliol de 2010, de la Conselleria d'Educació, per la qual es resolen els expedients d'incorporació, renovació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i Cicles Formatius condicionats en l'Orde de 29 de juliol de 2009 (DOCV núm. 6072, de 05.08.2009). [2010/8917]  
L'Orde de 29 de juliol de 2009, de la Conselleria d'Educació (DOCV núm. 6072, de 05.08.2009), resol els expedients d'incorporació, renovació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i Cicles Formatius.  
L'article 5 del Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE 27 desembre 1985, núm. 310), establix que, per a poder acollir-se al règim de concerts els centres privats, hauran de complir els requisits mínims que s'establisquen en desplegament de l'article 14 de la Llei Orgànica Reguladora del Dret a l'Educació, estar autoritzats per a impartir les ensenyances que constituïxen l'objecte del concert, sotmetre's a les normes establides en el títol IV de la dita Llei Orgànica i assumir les obligacions derivades del concert en els termes establits en este reglament.  
En l'annex I de la mencionada orde s'especifica la circumstància d'aquelles unitats que havien sigut estimades per a l'accés al règim de concerts educatius, amb la condició de reunir els requisits per a l'autorització d'obertura i funcionament abans de l'inici del curs escolar 2009/2010, per tant, s'establix la necessitat d'elaborar una disposició en què es publique la resolució efectiva final respecte als centres que no han obtingut l'autorització o, si és el cas, tenen una autorització insuficient per a accedir a la totalitat del que se sol·licita.  
De conformitat amb la Llei Orgànica 8/1985, de 3 de juliol, Reguladora del Dret a l'Educació (BOE núm. 159, de 04.07.1985); la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE núm. 36, d'11.02.1989), el Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació (BOE núm. 167, de 14.07.2006), i l'Orde de 26 desembre de 2008, de la Conselleria d'Educació, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga, o la seua modificació, i aprova els models de documents administratius en què s'han de formalitzar els esmentats convenis o concerts (DOCV núm. 5927, de 07.01.2009).  
Vista la proposta del director general d'Ordenació i Centres Docents de data 12 de juliol de 2010, de conformitat amb esta i fent ús de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Adequar l'annex de l'Orde de 29 de juliol de 2009, de la Conselleria d'Educació (DOCV núm. 6072, de 05.08.2009), respecte dels centres educatius que finalment no han obtingut l'autorització o, si és el cas, tenen una autorització insuficient per a accedir a la totalitat del que se sol·licita (article 5 del Reial Decret 2377/1985, de 18 de desembre) a l'inici del curs escolar 2009/2010, quedant els corresponents concerts educatius respecte d'eixos centres tal com figuren a continuació:  
- Centre Privat d'Educació Infantil, Primària i Secundària Santísima Trinidad, amb el codi 25849498, a València. La unitat a mitja jornada d'Educació Especial de Suport a la Integració d'ESO que es va condicionar a l'autorització, queda desestimada.  
- Centre Privat d'Educació Infantil, Primària i Secundària Salesianos-San Juan Bosco, amb codi 12200890, a València. La unitat d'Educació Especial de Suport a la Integració de Primària que es va condicionar a l'autorització, queda desestimada.  
Segon  
Les resolucions dels expedients d'incorporació, renovació i pròrroga dels convenis i concerts educatius, continguts en esta resolució, s'inscriuran en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar a partir de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de la seua notificació.  
València, 12 de juliol de 2010.- El conseller d'Educació: Alejandro Font de Mora Turón.